text.text: الرئيسيةسياسةالنظام الأمني الخانق
text.text_idx: #000006
text.text: النظام الأمني الخانق
text.text_idx: #000007
text.text: في الحاجة لثورة على الامن الخانق.
text.text_idx: #000009
text.text: في الدولة التونسية تعملت المنظومة الأمنية بعد الاستقلال على أساس مجموعة وساوس : وسواس الانقلاب، وسواس التمرد، وسواس الثورة، وسواس الانحراف.
  و هكا كان التونسي في نظرها متهم ب :
text.text_idx: #000010
text.text: الرقابة العامة لأقصى الحدود الممكنة، رقابة تمس كل انواع الانشطة التونسية من سياسة، اقتصاد، فن، دين، اجتماعيات، تعليم، علم، رياضة... و الي هوا أي فعل تونسي لازمو يتراقب ولأجل هذا اتوجد “سلك القوادة” و رغم انو مكانش رسمي الا انو يدار بالحزب الحاكم و جهاز البوليس.
  إجبارية الحصول على الترخيص المسبق المتعدد الشروط لأجل القيام بأي نشاط عام و بما يعنيه التحكم الاداري بكل الانشطة العامة قبليا أي أنها تنجم تمنعها أو توقفها و الأهم من هكا تنجم بسهولة تعطلها اذا كانت مقلقة او غريبة.
  فرض الأوامر و التعليمات الادارية على القانون و القضاء بما خلا الحكومة و الادارة العمومية: فوق القانون و فوق القضاء و هذا خلق طغيان الي يترجم أمنيا بالطغيان البوليسي الي يخلي قوات البوليس عندها الحق في خرق القانون و وزارة الداخلية تنجم تخالف احكام القضاء الاداري.
  صنع الخوف العام من الدولة و البوليس و هذا يترجم بالسماح بكل أنواع التعديات البوليسية المهينة كيف السب، الكف، الافتكاك .... => صنع الشعب التونسي الجبان.
  التقليل لاقصى الحدود من النشاط و الحركية بما فيهم رياضيا و فنيا و علميا لأجل تسهيل الرقابة و بالذات تسهيل المحاصرة كأنها تحاول تفلت من يد النظام التونسي.
text.text_idx: #000012
text.text: الرقابة العامة لأقصى الحدود الممكنة، رقابة تمس كل انواع الانشطة التونسية من سياسة، اقتصاد، فن، دين، اجتماعيات، تعليم، علم، رياضة... و الي هوا أي فعل تونسي لازمو يتراقب ولأجل هذا اتوجد “سلك القوادة” و رغم انو مكانش رسمي الا انو يدار بالحزب الحاكم و جهاز البوليس.
text.text_idx: #000013
text.text: فرض الأوامر و التعليمات الادارية على القانون و القضاء بما خلا الحكومة و الادارة العمومية: فوق القانون و فوق القضاء و هذا خلق طغيان الي يترجم أمنيا بالطغيان البوليسي الي يخلي قوات البوليس عندها الحق في خرق القانون و وزارة الداخلية تنجم تخالف احكام القضاء الاداري.
text.text_idx: #000015
text.text: صنع الخوف العام من الدولة و البوليس و هذا يترجم بالسماح بكل أنواع التعديات البوليسية المهينة كيف السب، الكف، الافتكاك .... => صنع الشعب التونسي الجبان.
text.text_idx: #000016
text.text: => هكا تحول النظام الأمني التونسي الى وصي يحاصر و يضايق النشاط التونسي يعني ولا خانق لروح التونسي و هكا فإنو أنتج الكره و النقمة التونسية ضدو هوا و ضد الدولة ثانيا و للنا كانت الكارثة!
text.text_idx: #000018
text.text: بنجاح النظام السابق في ظرف 6 سنوات من الاستقلال في تصفية المعارضين و من ثم كبت النشاط السياسي و ربط النشاط العام بالحزب الحاكم و تقوية وزارة الداخلية، ولات وزارة الدولة و بالسلطات الممنوحة ليها في كل المجالات بما فيها المجال الاقتصادي فانها ولات سرطان الدولة و الشعب، لهنا بش نفهمو قيمة وزارة الداخلية و الهيكل الأمني من 1956 الى 2018 تعاقبو على تونس 5 رؤساء : بورقيبة، بن علي، المبزع، المرزوقي و السبسي فيهم 2 كانو وزراء داخلية بن علي +السبسي و واحد شد مدير أمن الي هوا فؤاد المبزع.
text.text_idx: #000019
text.text: لهنا المنظومة الأمنية التونسية في إعتمادها على الرقابة المطلقة و خصوصا باستعمال القوادة فإنو خلق تيارات سياسية معادية للدولة التونسية و تابعة للخارج كرد فعل على الكبت و القهر و هكا ظهرولنا في تونس تيارات متضادة مع كل ماهو تونسي لنو مقترن عندها بالمنظومة البوليسية الي كرهتها حتى جماهير الكورة و الي مزالت لتو تتصادم مع جماهير الكورة على دخلات الستاد !
text.text_idx: #000020
text.text: المنظومة الأمنية التونسية تحب تتحكم في الضمير التونسي بحجة إنها تحمي في التوانسة من الارهاب او الاعتداء و في الحقيقة هي أكبر اعتداء صاير ضد تونس لأنها بخنق النشاط التونسي فإنها تقتل الروح التونسية، تقتل الإنتماء التونسي، تقتل المواطنة التونسية و هكا فإنها تقتل الأمة التونسية و تخلي التوانسة ينقسمو بين العلالش /الخبزيست السلبيين و المستسلمين و بين كارهي تونس و النقامين عليها الي هوما الإيجابيين الي باش يحاولو ديما يأسسو حركات تمرد ضد الدولة التونسية.
text.text_idx: #000021
text.text: النظام الأمني التونسي كنظام خانق ولا معادي لكل تونس لأنو بعد الثورة و تأسيس النقابات الأمنية المرتبطة بعصابات و سفارات أجنبية و راس مال فاسد و أعلام النظام السابق:
  فإنها ولات تتصرف كحكومة و تخرق الدستور و كل القوانين كيف ما تحب و تعمل كل الإعتدائات الممكنة ضد المواطنين و تطالب بأنو يولي من حقها الإعتداء و إنو يقع التراجع على الحقوق السياسية و بالذات حق التعبير على الراي.
text.text_idx: #000022
text.text: إعتراف وزير الداخلية بالتصنت على الصحفيين.
  تهديد نقابي أمني للصحفيين بالإغتصاب: تحبيل الذكر هكا قال بالظبط .
  تهديد القضاء و تعطيل العمل الأمني لإخراج زميل متهم بالتعذيب.
text.text_idx: #000024
text.text: إعتراف وزير الداخلية بالتصنت على الصحفيين.
text.text_idx: #000025
text.text: تهديد نقابي أمني للصحفيين بالإغتصاب: تحبيل الذكر هكا قال بالظبط .
text.text_idx: #000026
text.text: تهديد القضاء و تعطيل العمل الأمني لإخراج زميل متهم بالتعذيب.
text.text_idx: #000027
text.text: == > في ظرف أقل من شهرين تعدات المنظومة الأمنية التونسية لسرعة عالية في الإعتداء على الدولة و الأمة، و توصل عمناول عبر التهديد إنها تبتز: المهرجانات و الجامعات الرياضية و تمنع حفلات كلاي و من غادي تهدد مجلس الشعب باش يعيد قانو زجر الإعتدائات على الأمنيين .
text.text_idx: #000028
text.text: تويكا بعد 7سنين من الثورة بعد ما استفاد النظام الأمني التونسي علخر من إرهاب الجبال “الي ماتو فيه الجنود و أعوان الحرس” و إستفاد علخر زيادات شهريات. و كراهب جدد و أسلحة يروحو بيها معاهم و الأهم إنو ولا عندهم دور سياسي معترف بيه و توصلو إنهم يجيبو وزير داخلية من سلك الأمن و الأهم إنو متهم بتزوير عملية ارهابية ( عملية المنيهلة)!
text.text_idx: #000029
text.text: حاليا تويكا حجة مقاومة الارهاب لم يعد لها معنى، أنا كمواطن تونسي بكل صراحة نخاف من النقابات الأمنية و نرا إنها مستفيدة علخر من الارهاب لدرجة انو محتمل تواطئها معاه ! و حتى كان ماهيش متواطئة فانها تخوفني اكثر منو و الي هوا أصلا نتيجة ليها هي الي تخلي الشباب يكره دولتو وتدفعو انو يتمرد ضدها.
  نظام امني يخرق القانون ويتعامل بوثايق و منظومات لا قانونية ، مستفزة و ظالمة كيما ال س17 الي تمنع المواطنين التوانسة من السفر! أو انها تمنع الي تحت 35 سنا من السفر للدزاير ! بدون وجه حق سوى القوة تولي منظومة فصايل و الي لبهوميتها و جهلها تبدا تشتبه في التوانسة علبعضو ارهابيين !
text.text_idx: #000030
text.text: النظام الامني التونسي ولا فصالة و لا معتدي و ولا ابتزازي ،
  النظام الامني التونسي تحول الى داء عام و الى سيدا سياسية ادارية و برسمي ولا مخطر علخر لنو سيدفع عاجلا او آجلا لتكوين حركات تمرد مسلح و بش يخلق نقمة عامة و رغبة قوية في القتل، التفجير، الاحراق ...
text.text_idx: #000031
text.text: تونس اليوم تحتاج للإنعتاق من الحبس البوليسي، تحتاج لإسترجاع السيادة من النقابات البوليسية، تحتاج لسيادة الدستور و القانون ، تحتاج لنزاهة و قوة القضاء و هذا يعني خضوع جهاز الأمن للدولة و للقانون و للقضاء .
text.text_idx: #000032
text.text: ==> تونس اليوم تحتاج لثورة على النظام الأمني الخانق تحتاج لحل النقابات الأمنية و إعادة صياغة نظام أمني جديد مبني على قدسية الدولة و إحترام المواطن و من ثم إحترام وتقديس الأمة.
text.text_idx: #000033